Pekka Tirkkonen

Pekka Tirkkonen (s. 17. heinäkuuta 1968 Savonlinna) on suomalainen entinen jääkiekkoilija ja nykyinen valmentaja. Pelipaikaltaan hän oli keskushyökkääjä. Hän toimii Herning Blue-Foxesin päävalmentajana. == Pelaajaura == Tirkkonen aloitti uransa I-divisioonassa SaPKossa, jossa hän pelasi kaudet 1984–1987. Seuraavaksi hän pelasi SM-liigassa TPS:ssä neljä kautta, joiden aikana saavutti kolme Suomen mestaruutta. Kaudet 1991–1996 hän pelasi KalPassa, jonka jälkeen siirtyi kahdeksi vuodeksi Saksan DEL-liigaan. Ensimmäisen kauden hän pelasi Star Bulls Rosenheimissa ja toisen Augsburger Pantherissa. Kaudelle 1998–1999 hän teki paluun KalPaan. KalPan mentyä kauden jälkeen konkurssiin Tirkkonen siirtyi SaiPaan, jossa pelasi vuoteen 2003 saakka. Kauden 2003–2004 hän pelasi Ruotsin Elitserienin Linköpings HC:ssa, jonka jälkeen kiekkoili Tanskan pääsarjassa Herning IK:ssa. Hän päätti pelaajauransa keväällä 2008. Boston Bruins varasi Tirkkosen NHL:ään 1986 varaustilaisuuden toisella kierroksella numerolla 34, mutta hän ei koskaan pelannut NHL:ssä. Maajoukkueurallaan Tirkkonen edusti Suomea vuosien 1990 ja 1991 MM-kisoissa sekä 1991 Kanada-cupissa, jossa Suomi selvisi välieriin. == Valmennusura == Marraskuussa 2008 Tirkkonen valittiin erotetun Jori Kokkosen tilalle Mestis- seura SaPKon päävalmentajaksi. 30. maaliskuuta Tirkkonen teki kahden vuoden jatkosopimuksen Mestiksessä jatkavan SaPKon kanssa. Joulukuussa 2011 SaiPa julkisti Tirkkosen seuraavan päävalmentajan tehtävissä Ari-Pekka Seliniä 2+1-vuotisella sopimuksella. Tirkkonen valmensi SaiPaa neljä kautta, kunnes hän siirtyi kaudeksi 2016–2017 Sveitsiin EHC Klotenin päävalmentajaksi. Ensimmäisellä kaudella Kloten voitti Tirkkosen alaisuudessa Sveitsin Cupin mutta toisen kauden lähdettyä kangerrellen käyntiin, Tirkkonen vapautettiin tehtävistään jo 16. lokakuuta 2017. Seuraavat potkut hän sai Saksan pääsarjan DEL:n joukkue Grizzlys Wolfsburgista lokakuussa 2018. Kauden 2013–2014 päätösgaalassa Pekka Tirkkoselle ojennettiin parhaan valmentajan Kalevi Numminen -palkinto. Tirkkonen pestattiin valmentamaan liigajoukkue JYPiä 2-vuotisella sopimuksella kaudesta 2019-2020 alkaen. == Tilastot == 1984–85 SaPKo I-divisioona 21 3 5 8 0 – – – – – 1985–86 SaPKo I-divisioona 40 14 13 27 12 – – – – – 1986–87 SaPKo I-divisioona 40 15 21 36 10 – – – – – JMM 7 6 3 9 2 1987–88 TPS SM-liiga 44 11 12 23 4 – – – – – JMM 7 4 2 6 0 1988–89 TPS SM- liiga 42 11 15 26 8 10 1 2 3 0 1989–90 TPS SM-liiga 41 17 11 28 0 9 3 4 7 0 MM 9 2 0 2 4 1990–91 TPS SM-liiga 44 9 23 32 10 9 4 2 6 0 MM 9 3 0 3 3 KC 6 0 1 1 0 1991–92 KalPa SM-liiga 29 5 7 12 6 – – – – – 1992–93 KalPa SM-liiga 48 11 17 28 14 – – – – – 1993–94 KalPa SM-liiga 47 17 24 41 37 – – – – – 1994–95 KalPa SM-liiga 47 19 12 31 30 3 1 0 1 2 1995–96 KalPa SM-liiga 48 16 20 36 10 – – – – – 1996–97 Star Bulls Rosenheim DEL 50 18 25 43 14 3 0 4 4 0 1997–98 Augsburger Panther DEL 47 5 8 13 6 – – – – – 1998–99 KalPa SM-liiga 52 9 20 29 24 – – – – – 1999–00 SaiPa SM-liiga 52 9 19 28 38 – – – – – 2000–01 SaiPa SM- liiga 45 6 14 20 18 – – – – – 2001–02 SaiPa SM-liiga 55 10 24 34 16 – – – – – 2002–03 SaiPa SM-liiga 53 11 18 29 26 – – – – – 2003–04 Linköpings HC Elitserien 43 3 16 19 12 5 1 0 1 6 2004–05 Herning Blue Fox ODL 35 16 19 35 12 16 5 11 16 8 2005–06 Herning Blue Fox ODL 36 19 14 33 18 15 5 17 22 8 2006–07 Herning Blue Fox ODL 36 12 30 42 20 15 6 4 10 32 2007–08 Herning Blue Fox ODL 31 9 12 21 16 16 4 8 12 4 14 kautta yhteensä SM-liiga 647 161 236 397 241 31 9 8 17 2 1 kausi yhteensä Elitserien 43 3 16 19 12 5 1 0 1 6 2 kautta yhteensä DEL 97 23 33 56 20 3 0 4 4 0 == Lähteet == * * === Viitteet === Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Kalevi Numminen -palkinnon voittajat Luokka:Boston Bruinsin varaamat pelaajat Luokka:Vuonna 1968 syntyneet Luokka:Elävät henkilöt